Yasemin Can

Yasemin Can (født Vivian Jemutai 11. desember 1996 i Kenya) er en friidrettsutøver som representerer Tyrkia. Hun konkurrerer først og fremst i langdistanseløp. Hennes fremste internasjonale meritt er gull på 10 000 meter i EM i friidrett 2016. 

Hun konkurrerte for Kenya fram til 25. mai 2015, og fikk godkjenning for å representere Tyrkia internasjonalt 13. mars 2016.IAAF - Eligibility – transfer of allegiance, besøkt 7. juli 2016.

 Idrettskarriere 
Can fikk bronse i juniorklassen i EM i fjelløp 2009 i Østerrike, og hun vant juniorklassen i VM i fjelløp 2010 i Slvenia. I EM i fjelløp 2011 fikk hun sølv i juniorklassen, bak Denisa Ionela Dragomir, men Tyrkia vant lagkonkurransen i juniorklassen. 

I Sommeruniversiaden 2015 deltok hun på Tyrkias lag som fikk bronse i lagkonkurransen i halvmaraton. 

Hun vant gull på 10 000 meter i EM i friidrett 2016 i Amsterdam, foran Dulce Félix og Karoline Bjerkeli Grøvdal. Can satte her personlig rekord og europeisk U23-rekord på denne distansen, med 31:12,86. 

Hun fikk sølv på 3000 meter i EM i friidrett innendørs 2017, bak britiske Laura Muir. I juli vant hun 10 000 meter i U23-EM i friidrett 2017, med ny mesterskapsrekord på 31:39,80. Hun vant også 5000 meter, også her med ny mesterskapsrekord, på 15:01,67.

I 2021 representerte hun Tyrkia på øvelsen  meter i Sommer-OL 2020 arrangert i Tokyo, og kom på 11. plass.

 Referanser 

 Eksterne lenker 


Kategori:Tyrkiske langdistanseløpere
Kategori:Kenyanske langdistanseløpere
Kategori:Europamestere i friidrett for Tyrkia
Kategori:EM-sølvmedaljevinnere i friidrett for Tyrkia
Kategori:EM-bronsemedaljevinnere i friidrett for Tyrkia
Kategori:Deltakere for Tyrkia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Tyrkia under EM i friidrett 2016
Kategori:Deltakere for Tyrkia under EM i friidrett 2018
Kategori:Deltakere for Tyrkia under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Tyrkia under EM i friidrett 2022
Kategori:Deltakere for Tyrkia under EM i friidrett innendørs 2023
Kategori:Deltakere for Tyrkia under EM i friidrett innendørs 2017